38 



har tillige et stridt Løb; endvidere dannes Elvlejet af store 

 Sten. Ved at kitle godt op, kan man dog komme over. Men 

 let er det ingenlunde. 



Fra Nunataken har man ligesom fra Teltpladsknuden en 

 god Udsigt over Gletscheren og Fjorden. Paa Lave Nunatak 

 foretog jeg en Hastighedsmaaling af Punkter i Gletscheren. 

 Imidlertid har en saadan Hastighedsbestemmelse fra en ganske 

 kort Basis til Punkter, der ligge forholdsvis nær ved Randen, 

 ikke synderlig stor Interesse. Det, der havde Interesse, var at 

 faa Hastighedsbestemmelser af Punkter i Midten af Gletscheren. 

 Men dette vil vistnok blive overordentlig vanskeligt, fordi der i 

 Midten er saa faa gode Sigtepunkter. I saa Fald maa man 

 under alle Omstændigheder være udrustet med et Instrument 

 med en kraftig Kikkert. Endvidere udkræves en høj Standplads 

 og en temmelig lang — mindst 1 km. lang — Basis. En høj 

 Standplads har man paa Høje Nunatak, hvor man har en Højde 

 af c. 350 m. En tilstrækkelig lang Afstand mellem de Punkter, 

 hvorfra man vil maale til Punkter paa Gletscheren, kan man 

 faa paa flere Maader. Enten kan man dele Afstanden i flere 

 Stykker og udmaale hver for sig ved en Stampfer og addere, 

 eller man kan maale en Distance et vilkaarligt Sted og derpaa 

 ved el Basisnet sætte denne i Forbindelse med de to søgte 

 Punkter. Nu, da der ved Triangulationen ligger to trigono- 

 metrisk bestemte Punkter paa Høje Nunatak, staar man sig ved 

 at benytte disse. 



Da Høje Nunatak er ret vanskelig at bestige fra Vestsiden, 

 staar man sig ved at bestige den fra Østsiden, hvor den skraaner 

 jævnere op. Men dertil udkræves ganske vist en Konebaad. 

 En saadan vil forøvrigt under de nuværende Forhold være saa 

 at sige absolut nødvendig. Stiger nemlig Vandstanden paany 

 — om end kun lidt — kan man ikke mere vade over, og man 

 vil i saa Fald være næsten afskaaren fra at komme hen til 

 Gletscherkanten. Man kan komme frem Vest om Nunatap tasia 

 paa Selve Gletscheren, men det vil selvfølgelig være en be- 



